"Man kan se EasySpeedy som hostingsbranchen parallel til lavprisflyselskaberne," udtaler Tina Lerche, direktør for EasySpeedy og veteran i den danske hostingbranche. "Vi har på samme måde automatiseret og effektiviseret ydelserne, og kan derfor introducere et forhold mellem ydelse og pris, der er helt uhørt i branchen".
Selv om prisen for at anvende den gratis dedikerede server kun er 49,99 EURO om måneden, er der intet discount over ydelsen. De dedikerede servere har en lynhurtig 2,2 Ghz Intel processor, 512 MB RAM og minimum en 40GB disk. Serverne er placeret i Danmarks sikreste datacenter, Interxion i Ballerup, hvor adgangsforhold styres biometrisk, og hvor der er døgnovervågning. Der er frit valg mellem de mest populære Linux distributioner eller klar-til-brug webservere.
Alle servere er på forhånd installeret og kunderne skal kun vælge hvilken software serveren skal køre. Det betyder at serveren kan tages i brug efter max. 30 minutter fra online betalingen er gennemført.
"Vi har registreret en stor interesse fra såvel private som små og større virksomheder, der anvender serverne til bl.a. mailserver, databaseserver, webserver, backup server eller applikationserver. Et særligt interesseområde er enkeltpersoner og grupper, der benytter serverne som spil-server," fortæller Tina Lerche. "Vi blander os ikke i hvad folk anvender serverne til, blot det er inden for rammerne af dansk lovgivning, og at de ikke anvender serverne til pornografisk materiale".
EasySpeedy-konceptet lanceres over hele Europa.
"Vi har et automatiseret koncept, som der også er stor interesse for i andre lande. Derfor har vi fra starten skabt en international forretningsmodel," siger Tina Lerche, der heller ikke er bange for at EasySpeedys medarbejdere vil blive overstrømmet af serviceopkald fra kunderne.
"Det er med IT som det var med charterrejserne. I de første år, var alle rejsende afhængige af en guide, der kunne vejlede og vise rundt. Sådan er det ikke længere. I dag er både private og virksomhedsbrugere fortrolige med teknologien og fuldt ud i stand til selv at betjene deres servere. Det gælder hele branchen. Vi er blot de første, der indretter vores hostingforretning efter den nye virkelighed, hvor brugerne udmærket ved, hvordan det skal gøres. Derfor skal de heller ikke betale for et stort, dyrt og unødvendigt serviceapperat", slutter Tina Lerche.
Om EasySpeedy ApS
EasySpeedy er skabt og drevet af det samme team, der står bag hostingeksperten WingerCom. Med hovedsæde i Høsterkøb og datacenter hos Interxion i Ballerup er det EasySpeedys mission at tilbyde et bredt udvalg af brugere højkvalitets dedikerede servere placeret i et professionelt IT miljø - og til den lavest mulige pris.
http://www.easyspeedy.dk